Ég heiti Hjördís Heiða og er 28 ára gömul. Ég á yndislega dóttur sem er að verða 12 ára gömul og ég er í sambúð með dásamlegum manni. Ég er bakveik og veit hvað það er að þurfa að „berjast“ í kerfinu mánuðum saman og árum fyrir sjálfsögðum rétti. Ég upplifi óréttlætið og veit hvað það er að sitja í neðsta þrepi. Ég hef ávallt verið á leigumarkaði og þurft að flytja bæjarfélaga á milli til að finna íbúðir með aðgengi þar sem ég hef notast við hjálpartæki í mörg ár. Sérstakar íbúðir eru takmarkaðar og það er mjög langur biðlisti eftir þeim. Það er margt sem þarf að breyta til batnaðar svo allir hafi kost á húsnæði sem hentar viðkomandi. Ég varð móðir 16 ára gömul. Dóttir mín er ljósið í lífi mínu og minn besti kennari. Ég er þakklát fyrir það sem ég hef. Ég er talin ákveðin en kærleiksrík manneskja. Krakkarnir í hverfinu kalla mig gjarnan mömmuna í hverfinu. Ég er mjög virk og prjóna mikið. Ég hef unun af því að fara á dvalarheimilið í Bæjarfélaginu mínu og heyra sögur, vísur og kvæði. Ég er mikil tónlistarmanneskja og syng mikið. Ég hef gaman af leiklist, söngleikjum og að njóta tímans með mínum nánustu. Ég er mikil spilamanneskja og við gerum mikið af því að spila bæði á hefðbundin spil og eins borðspil.
Ég tilheyri hóp af frábærum einstaklingum, við köllum okkur Ferðabæklinga. En við erum tvær sem byrjuðum á fullum krafti, í dag erum við þrjár konur sem erum mest virkar, þó að við höfum virkilega góðan og flottan hóp í kringum okkur. Við, Ferðabæklingarnir sem stöndum fyrir jafnrétti í garð eldri borgara og öryrkja, höfum verið að vekja athygli á aðgengi með myndum og myndböndum. Við höfum verið að tala fyrir hópa sem ansi oft eru hundsaðir í umræðunni. Ég og Maríanna höfum unnið náið og mikið saman síðasta eina og hálfa árið. Safnað og gefið hjálpartæki ásamt fleiru. Við höfum hvorugar verið í pólitík, þrátt fyrir að vera í raun mjög pólitískar en við höfum báðar, ég og Maríanna Vilbergs mikla réttlætiskennd og erum heiðarlegar manneskjur sem er annt um náungann, annt um fallega landið okkar og íslenska tungu. Okkur finnst að það eigi að kenna táknmál samhliða íslensku, enda hluti af íslenskunni. Við erum rosalega þakklátar fyrir stuðninginn sem við höfum fundið fyrir í verkefnum okkar og á fundum.
Stöndum og sitjum saman. Það þarf að forgangsraða skattfé okkar og styrkja grunnstoðir landsins. Við viljum sjá til þess að öll börn geti borðað með samnemendum sínum í skólanum óháð fjárhagsstöðu foreldra. Við búum í litlu en ríku landi og nú er tími til að leiðrétta kjör eldri borgara og öryrkja sem hafa setið eftir frá 2009. Það á enginn af þurfa að lifa undir 300.000 krónum eftir skatt og við viljum burt með allar skerðingar. Fullorðna fólkið okkar er búið að borga sinn skatt og sínar skyldur og nú mega þau njóta síðustu áranna með reisn. Það þarf að laga húsnæðisvanda og leyfa fólki sem getur unnið, að vinna. Það er mikið af eldra fólki sem er við hestaheilsu og treystir sér til að vinna. Af hverju að refsa þeim með skerðingum? Hjálpumst að og gerum samfélagið okkar að betra og jafnara samfélagi fyrir alla.
Ég er komin með nóg af sviknum loforðum. Mér finnst sárt að horfa upp á það, hvað margir eru fátækir á Íslandi í dag. Heilbrigðiskerfið er að hrynja en ákveðnir aðilar vilja halda því fram að hér sé allt í blóma. Nú er kominn tími á heiðarlegt og réttlátt samfélag. Ég hreifst strax af hreinskilni, krafti og styrk Ingu Sæland og því sem hún og flokkurinn stendur fyrir, þess vegna ætla ég að gera allt sem í mínu valdi stendur til bæta kjör þeirra sem minnst hafa.
Kjör öryrkja og aldraðra. Heilbrigðismál, menntakerfið og samgöngur. Að gera allt sem í mínu valdi stendur til að útrýma fátækt á Íslandi. Í dag eru yfir 6.100 börn sem líða hér mismikinn skort! Mér finnst það gjörsamlega ólíðandi í einu ríkasta landi í heimi. Grunnstoðir landsins þurfa að standa undir sínu og blómstra fyrir komandi kynslóðir. Mér er annt um landið og landsmenn.
Því Inga Sæland, stofnandi og formaður flokksins leggur áherslu á réttlæti. Skipta kökunni rétt. Forgangsmál hjá Flokki fólksins er t.d. að lögfesta Samning sameinuðu þjóðanna um málefni fatlaðra án tafar og lögfesta NPA, sem er notendastýrð persónuleg aðstoð sem skiptir lykilmáli í sjálfstæði margra fatlaðra. Flokkur fólksins berst gegn mismunun, óréttlæti, lögleysu og fátækt. Það er flokkur sem ég vil tilheyra.
Já, þegar stórt er spurt. Eina manneskjan sem mér dettur í hug akkúrat þessa stundina er Inga Sæland.
Hver er afstaða þín til stöðu Bjarna Benediktssonar og Ólafar Nordal eftir að afhjúpað var að þeirra nöfn væri að finna í Panamaskjölunum?
Hvers vegna heldur þú að almenningur um víða veröld hafi brugðist við eins og raun ber vitni eftir uppljóstranir Panamaskjalanna?
Ertu sammála rökum þeirra sem telja kynjakvóta nauðsynlegan til að viðhalda jöfnum kynjahlutföllum á þingi?
Við erum virkilega jákvæð og spennt með að vinna með öðrum flokkum sem taka almannahagsmuni fram yfir sérhagsmuni.
Við erum kannski minnst spennt fyrir að vinna með flokkum sem taka sérhagsmuni fram yfir almannahag. Millistéttin og lægri þrep líða fyrir, því þarf að breyta.
Eldri borgarar og öryrkjar, foreldrar, börn, nemendur og hinn almenni verkamaður og millitekjuhópar. Við erum öll eitt samfélag og þurfum að hafa alla hópa innan samfélagsins í huga, þegar kjör eru bætt.
Telur þú eðlilegt að nýta skattkerfið sem jöfnunartæki eða á skattastefna landsins eingöngu að miða að fjármögnun hins opinbera?
Afstaða til mannréttinda og hlutverk stjórnmálanna: Hvert skal vera hlutverk yfirvalda og stjórnmálanna þegar kemur að svokölluðum neikvæðum og jákvæðum réttindum?
Stjórnmálamenn og yfirvöld eiga að virða stjórnarskrárvarin mannréttindi í hvívetna. M.a. að virða 76. gr. stjórnarskrárinnar -[Öllum, sem þess þurfa, skal tryggður í lögum réttur til aðstoðar vegna sjúkleika, örorku, elli, atvinnuleysis, örbirgðar og sambærilegra atvika.
Greiða handhafar fiskveiðikvótans nægilega til samfélagsins fyrir nýtingu þeirra á auðlindum almennings?
Nei, tryggja á að fullt verð fáist fyrir aðgang af auðlindinni. Flokkur fólksins vill að allur fiskur fari á markað. Veiðiheimildir verði afskrifaðar um 5% á ári, sem boðnar verða upp árlega. Aukning á aflaheimildum verði boðin út annars vegar til strandveiða og hins vegar til úthafsveiða. Flokkur fólksins vill frjálsar strandveiðar smábáta að fjórum tonnum.
Litlu sjávarplássin eru að leggjast af, félagslegt niðurrif og atvinnuleysi eykst. Við viljum aftur líf í sjávarplássin. Ágóðinn fer í stóru útgerðirnar sem eru að éta allt upp.
Ef þú kallar eftir breytingum á fiskveiðistjórnunarkerfinu: hvers vegna ættir þú og þinn flokkur að vera fær um að innleiða breytingar og koma á sátt í máli sem deilt hefur verið um áratugum saman?
Afstaða til landsdóms? Var réttmætt að þínu mati að kalla hann til og rétta yfir fyrrverandi forsætisráðherra? Hver er afstaða þín til niðurstöðu dómstólsins?
Já, ég tel það alvarlegt. Vegna þess að það sýndi okkur þjóðinni hversu mikið væri um svindl og að gríðarlegar upphæðir hafa verið teknar úr sameiginlegum sjóðum okkar allra.
Hvers vegna telur þú að ungt fólk hafi dregist svo aftur úr að því er varðar lífsgæði, efnahag og bjartsýni frá því sem áður var?
Ýmsar ástæður. Fáir einstaklingar græða gríðarlegar upphæðir úr sameiginlegum sjóðum af auðlindum okkar meðan meginþorri landsmanna nær vart endum saman. Heilbrigðiskerfið okkar í molum, lögreglu skortir fjármagn og stuðning ríkis, yfir 80 eldri borgarar búa á spítölum vegna húsnæðisskorts og ungt fólk sem hefur lagt mikið á sig til að vera í háskólum og útskrifast, en sér enga von um að greiða námskuldirnar upp. Ómögulegt er fyrir ungt fólk að kaupa sér íbúðir í dag nema með aðstoð nákominna t.d. foreldra.
Það þarf í fyrsta lagi þegar rætt er um hælisleitendur að hugsa til okkar fólks, sem býr margt hvert á götunni eða á milli húsnæðis. Gríðarlega margir eru óöruggir á leigumarkaði og eiga alltaf hættuna yfir sér að leigusali gæti ákveðið að hækka leiguna eða segja upp leigunni, án gildrar ástæðu. Það þarf að leysa húsnæðisvandann. Varðandi flóttamenn er ýmislegt sem þarf að hafa í huga og erfitt að svara einfaldlega hvort það sé of strangt eða ekki. Það þarf í það fyrsta að setja skýr mörk hvaða fólki við erum að samþykkja inn í landið. Er viðkomandi glæpamaður? Er viðkomandi með hreint vottorð? Er um að ræða ungar mæður með börn eða einhleypa, hrausta karlmenn. Þeir einstaklingar sem margbrjóta af sér á að sjálfsögðu að senda burt. Þegar fjölskyldur koma, þarf að vera gott viðbragðsteymi. Áfallahjálp, grunnfræðsla og kennsla m.a. á lögum landsins. Siðferðisreglum sem við, íslenska þjóðin fylgjum. Fræðslu um stöðu kvenna í landinu og eftirfylgni með stuðningi. Við þurfum að huga að stöðu þeirra sem þegar eru á landinu og aðstoða það við að samlagast okkar þjóðfélagi. Síðan getum við rætt um að taka við fleira fólki, það er afstaða mín í dag.
Hver er afstaða þín til hagfræðiskóla John Maynard Keynes, að því er varðar hagstjórnunar- og sveiflujöfnunarhlutverk ríkisvaldsins?
Það er eitthvað sem ég hef ekki næga vitneskju á og þyrfti að spyrja sérfræðinga til að fá báðar hliðar á málinu. Svo ræðum við flokksmenn saman eins og venjan er og setjum okkur skýra stefnu um málið.
Hvað finnst þér um þá stefnu að byggja smærri íbúðir fyrir ungt fólk? Hvers vegna á ungt fólk ekki að geta fjárfest í íbúðum af hefðbundinni stærð?
Rétt eða rangt: Séreignarstefnan er góð stefna sem flokkarnir ættu að sameinast um að viðhalda og virkja að nýju?
Það er forgangsverkefni hjá Flokki fólksins að endurreisa heilbrigðiskerfið, styrkja menntakerfið og leiðrétta kjör eldri borgara og öryrkja. Einnig vil ég taka fram að við munum breyta titlinum ellilífeyrisþegi í elli-launsþegi. Því eldri borgarar landsins hafa þegar lagt allt sitt í innviði landsins og það fólk á að fá laun og þökk fyrir að gefa okkur tækifærin sem við höfum öll í höndunum á þessu mikilvægu tímum. Við munum hækka alla grunnframfærslu í 300.000 skattfrjálst. Fátækt er algjör óþarfi á Íslandi. Við eigum öll sama rétt. Við erum rík þjóð.
Nei, heilbrigðisþjónusta er einn að þeim grunnstoðum sem við greiðum með sköttunum okkar. Það þarf að forgangsraða skatttekjum landsmanna og styrkja grunnstoðir landsins. Stórauka á kostnað til heilbrigðisþjónustu á Íslandi.
Það þarf að styrkja menntakerfi landsins svo allir hafi aðgang. Það getur verið gott að hafa val, en setja þak á arðgreiðslur.
Já, það þarf að auka fjármagn til leik- og grunnskóla landsins. Auka laun kennara og koma barnasálfræðingum í alla grunnskóla landsins. Það þarf að sjá til þess að leik-og grunnskólar hafi fjármagn í hollan og góðan mat handa börnunum okkar. Öll börn eiga rétt á að borða með samnemendum sínum óháð fjárhagsstöðu foreldra. Það þarf einnig að styðja við sérnám.
Ný stjórnarskrá var komin til af meirihluta þjóðarinnar svo að sjálfsögðu á að taka hana upp og setja í gildi. Rjúfa þing og kjósa aftur. Þjóðin á að hafa meiri aðgang og áhrif. Við viljum meira lýðræði.
300.000 krónur eftir skatt og burt með skerðingar. Það er lágmarkskrafa sem á fullan rétt á sér enda hópar sem setið hafa eftir frá skerðingu sem þessir hópar tóku að sér í hruni. Mjög eðlileg krafa að fólk vilji hafa efni á nauðsynjum. Allt of margir eru í þeirri stöðu að þurfa að velja í byrjun mánaðar hvort það séu lyfin eða matur þann mánuðinn. Það er gjörsamlega óboðleg staða. Velferðarráðuneyti Íslands hefur lagt fram lágmarksupphæð sem einstaklingur getur lifað á, mannsæmandi. Niðurstaðan er að einstaklingur þarf um 400.000 kr. á mánuði.
Eru tillögurnar sem ríkisstjórnarflokkarnir hafa valið til að hækka greiðslur almannatrygginga skrum eða raunverulegar?
Einungis ryk sem er verið að blása í augun á fólki. Innan við 10% öryrkja fá einhverja hækkun sem á að ná í 300.000 fyrir SKATT árið 2018. Hinir sitja enn og einu sinni eftir. Árið 2018 hafa lágmarkslaun trúlega verið hækkuð og þá sitja þessi hópur sem hækkar aðeins núna, aftur eftir. Það er ekki í boði. Það á að vera löngu búið að leiðrétta kjör allra innan þessara hópa. Ég vil líka koma á framfæri að eldri borgarar eiga að fá LAUN ekki bætur! Fullorðna fólkið okkar sem hefur unnið allt sitt líf og lagt mikið á sig til að byggja upp innviðin.
Við erum tilbúnar að gera allt fyrir málstaðinn. Þess vegna erum við báðar í framboði hjá Flokki Fólksins, þrátt fyrir að vera í sitthvoru kjördæminu.
Undanfarið hefur mikið verið rætt um hvort konur eigi að stunda líkamsrækt á meðgöngu eða ekki og sitt sýnist hverjum. Margir pæla í því hvort að það sé í lagi að stunda líkamsrækt á meðgöngu og þá hversu mikla. Hér á eftir koma nokkrar staðreyndir um líkamsrækt á meðgöngu.
Um áramót keppist fólk við að setja sér ný og heilsusamleg markmið sem stundum halda og stundum halda varla. Eitt af því alvinsælasta er að taka sér líkamsræktartaki. Líkamsræktarstöðvarnar þéna feitt á viðskiptavinum, se